 Hayo yameelezwa na Naibu Katibu Mkuu wa Chama cha Soka Zanzibar (ZFA), Wilaya ya Mjini Omar Mohammed Ali alipozungumza na mwandishi wa habari hizi ofisini kwake Amaan mjini hapa.Alisema kuwa timu nne zimefanikiwa kupanda daraja msimu huu na mwakani kucheza ligi daraja la pili wilaya ya mjini, lakini bado bingwa hajapatikana mpaka mfungo utakapomalizika katikati ya mwezi ujao.Alisema ligi yao ilichelewa kumalizika na kufikia katika mfungo, jambo ambalo hatua ya kumpata bingwa imesogezwa mbele kupisha mfungo.“Tayari tumeshapata timu ambazo zimepanda daraja lakini tunataka kumtafuta bingwa hatua ambayo tutaifanya baada ya kumaliza kufunga,” alisema.Alizitaja timu ambazo zimefanikiwa kupanda daraja ni pamoja na timu ya Gulioni, Mwanakwerekwe City, New Generation na Medson.